

VLADA REPUBLIKE HRVATSKE

Zagreb, 13. rujna 2024.

**PREDLAGATELJ:** Ministarstvo regionalnoga razvoja i fondova Europske unije

**PREDMET:** Prijedlog zaključka o prihvaćanju Prijedloga dopune Karte regionalnih potpora za razdoblje od 2022.- 2027. godine

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2024. donijela

**Z A K L J U Č A K**

1. Prihvaća se Prijedlog dopune Karte regionalnih potpora za razdoblje od 2022.-2027. godine.

Prijedlog dopune Karte regionalnih potpora za razdoblje od 2022.-2027. godine iz stavka 1. ove točke sastavni je dio ovoga Zaključka.

1. Zadužuje se Ministarstvo regionalnoga razvoja i fondova Europske unije da Prijedlog dopune Karte regionalnih potpora za razdoblje od 2022.-2027. godine iz točke 1. ovoga Zaključka zajedno s obrazloženjem dostavi Ministarstvu financija, u svrhu njegovog podnošenja Europskoj komisiji na odobravanje.

Klasa:

Urbroj:

Zagreb, \_\_\_\_\_\_\_\_\_\_\_\_\_\_\_\_\_\_\_

PREDSJEDNIK

 mr. sc. Andrej Plenković

**PRIJEDLOG DOPUNE KARTE REGIONALNIH POTPORA ZA RAZDOBLJE**

**OD 2022.-2027. GODINE**

U Karti regionalnih potpora za razdoblje od 2022.-2027. godine, koju je na temelju Smjernica za regionalne državne potpore (SL EU, C 153, 29. travnja 2021.; u daljnjem tekstu: Smjernice), vezano uz Zaključak Vlade Republike Hrvatske KLASA: 022-03/21-07/223, URBROJ: 50301-05/31-21-3 od 18. lipnja 2021. godine i Zaključak Vlade Republike Hrvatske KLASA: 022-03/22-07/444, URBORJ: 50301-05/16-22-4 od 22. prosinca 2022., odobrila Europska komisija, iza točke XII. dodaje se nova točka XIII. i glasi:

„XIII.

U skladu s Uredbom (EU) 2024/795 Europskog parlamenta i Vijeća od 29. veljače 2024. o uspostavi Platforme za strateške tehnologije za Europu (STEP) i o izmjeni Direktive 2003/87/EZ te uredaba (EU) 2021/1058, (EU) 2021/1056, (EU) 2021/1057), (EU) br. 1303/2013, (EU) br. 223/2014, (EU) 2021/1060, (EU) 2021/523, (EU) 2021/695, (EU) 2021/697 i (EU) 2021/241 maksimalni intenzitet potpore za ulaganja obuhvaćena Uredbom, od 01. ožujka 2024., povećava se za najviše 10 postotnih bodova na područjima „a“ i za najviše 5 postotnih bodova na područjima „c“ .“

Dosadašnja točka XIII. postaje točka XIV.

**Obrazloženje**

Kartom regionalnih potpora utvrđuju se područja na kojima se mogu dodjeljivati državne potpore koje potiču gospodarski razvoj područja s neuobičajeno niskim životnim standardom ili velikom nezaposlenošću te maksimalni intenzitet navedenih državnih potpora.

Dana 1. ožujka 2024. stupila je na snagu Uredba (EU) 2024/795 Europskog parlamenta i Vijeća od 29. veljače 2024. o uspostavi Platforme za strateške tehnologije za Europu (STEP) i o izmjeni Direktive 2003/87/EZ te uredaba (EU) 2021/1058, (EU) 2021/1056, (EU) 2021/1057, (EU) br. 1303/2013, (EU) br. 223/2014, (EU) 2021/1060, (EU) 2021/523, (EU) 2021/695, (EU) 2021/697 i (EU) 2021/241 (u daljnjem tekstu: Uredba 2024/795). Predmetnom Uredbom nastoji se osigurati suverenost i sigurnost Unije, smanjiti strateške ovisnosti Unije u strateškim sektorima, ojačati konkurentnost Unije jačanjem njezine otpornosti i produktivnosti te mobiliziranjem financiranja, potaknuti ostvarivanje jednakih uvjeta na jedinstvenom tržištu za ulaganja na unutarnjem tržištu, poticati prekogranično sudjelovanje, među ostalim malog i srednjeg poduzetništva, ojačati gospodarsku, socijalnu i teritorijalnu koheziju i solidarnost među državama članicama i regijama te promicati uključiv pristup privlačnim, kvalitetnim radnim mjestima ulaganjem u vještine budućnosti i pripremom gospodarske, industrijske i tehnološke osnove za zelenu i digitalnu tranziciju.

Platforma za strateške tehnologije za Europu (STEP) ima za cilj mobilizirati ulaganja u području digitalne i duboke tehnologije, čiste tehnologije i biotehnologije, u općem cilju jačanja suvereniteta i dugoročne konkurentnosti Europske unije u području ključnih tehnologija.

U kontekstu donošenja ove Uredbe (EU) 2024/795, Europska komisija je nadopunila Smjernice za regionalne državne potpore (Komunikacija Komisije o dopuni Smjernica za regionalne državne potpore u pogledu Platforme za strateške tehnologije za Europu (STEP); C/2024/3516 od 3. lipnja 2024.).

U skladu s dopunom Smjernica za regionalne državne potpore, za ulaganja obuhvaćena Uredbom (EU) 2024/795 maksimalni intenzitet potpore može se od 1. ožujka 2024. povećati za najviše 10% na područjima „a“ i za najviše 5% na područjima „c“, sve do kraja razdoblja primjene postojećih karti regionalnih potpora, odnosno do 31. prosinca.2027. U Republici Hrvatskoj područje „a“ odnosi se na statističke regije druge razine (NUTS 2) Panonsku Hrvatsku, Sjevernu Hrvatsku i Jadransku Hrvatsku dok se područje „c“ odnosi na statističku regiju (NUTS 2) Grad Zagreb.

O namjeri izmjene Karte regionalnih potpora države članice EU trebaju obavijestiti Europsku komisiju do 16. rujna 2024.

Slijedom navedenoga, predlaže se Vladi Republike Hrvatske donošenje Zaključka o prihvaćanju Prijedloga dopune Karte regionalnih potpora za razdoblje od 2022.-2027.

PRILOG

